b"\n_START_ARTICLE_\nJack Dorsey\n_START_SECTION_\nBiografia\n_START_PARAGRAPH_\nJa des de ben jove, el 1990, mostrava inter\xc3\xa8s en temes com l'expedici\xc3\xb3 del routing. Va crear alguns programaris de codi lliure dins l'\xc3\xa0mbit de la log\xc3\xadstica d'enviament, els quals encara s\xc3\xb3n utilitzats avui dia per companyies com ara les de Taxi. Va estudiar l'escola de secund\xc3\xa0ria Bishop Doubourg High School. Anys m\xc3\xa9s tard, va anar a la Missouri university of Science and Technology, fins que finalment va acabar els estudis a The New York University._NEWLINE_Va treballar com a programador a una companyia de despatxos anomenada DMS, encarregant-se d'enviar correus, taxis i serveis d'emerg\xc3\xa8ncia en el web; va ser aix\xc3\xad com va n\xc3\xa9ixer la idea de Twitter. Els taxistes i els conductors d'ambul\xc3\xa0ncies s'enviaven missatges curts per tal d'informar-se respectivament del que feien en cada moment; Dorsey volia crear quelcom similar per\xc3\xb2 enfocat al seu grup d'amics._NEWLINE_Despr\xc3\xa9s d'Odeo, es trasllada a Oakland, California, on decideix empendre la seva empresa oferint els mateixos serveis del seu antic treball; la seva idea, per\xc3\xb2, va fracassar. Va decidir treballar amb Evan Williams en un projecte de podcasting: Odeo, de la companyia Obvious. Quan Dorsey va ingressar a aquesta companyia, justament aquesta comen\xc3\xa7ava a interessar-se per la tecnologia SMS i la missatgeria instant\xc3\xa0nia, fet que va permetre a Dorsey dur a terme la idea que portava desenvolupant durant diversos anys: Twitter._NEWLINE_Segons declaracions del mateix Jack Dorsey: \xe2\x80\x9cadoro la tecnologia dels SMS perqu\xc3\xa8 \xc3\xa9s molt estesa i senzilla\xe2\x80\x9d, assegurant que aquesta tecnologia fou la seva major font d'inspiraci\xc3\xb3 en la creaci\xc3\xb3 de Twitter. A m\xc3\xa9s, la idea d'escriure nom\xc3\xa9s 140 car\xc3\xa0cters consisteix a crear un espai restrictiu, ja que aquest \xe2\x80\x9cfa menys por que escriure en un bloc i et permet ser m\xc3\xa9s directe\xe2\x80\x9d.\n_START_SECTION_\nL'era Twitter\n_START_PARAGRAPH_\nEl 2006 Evan Williams \xe2\x80\x93 inversor en el prototip de Twitter \xe2\x80\x93 Jack Dorsey i Biz Stone van esdevenir co-fundadors en el que encara era un projecte d'investigaci\xc3\xb3 i desenvolupament dins d'Obvious LLC, un petit 'start-up' de San Francisco (el que seria el precursor de Twitter, Inc)._NEWLINE_El nom original del producte va ser twtrr (inspirat per l'aplicaci\xc3\xb3 Flickr). En els seus inicis era utilitzat de manera interna per la companyia creadora, fins al moment del llan\xc3\xa7ament oficial al p\xc3\xbablic a l'Octubre del 2006. Va guanyar el premi South by Southwest Web Award en la categoria de bloc._NEWLINE_Durant els seus inicis, va utilitzar serveis publicitaris com AdSense o Google, per\xc3\xb2 l'empresa va decidir descartar aquests ingressos per a publicitat fins que no augment\xc3\xa9s el nombre d'usuaris; mentre, va decidir finan\xc3\xa7ar-se amb inversions d'empreses amb capital de risc._NEWLINE_A principis del 2008 l'equip de Twitter estava compost per 18 persones, per\xc3\xb2 al llarg del 2009 va anar multiplicant la seva plantilla per quatre. Actualment encara ha augmentat m\xc3\xa9s el nombre de treballadors. El Setembre del 2009, Twitter va anunciar un canvi en les condicions del servei: d'aquesta manera deixava oberta la possibilitat d'incloure publicitat en els seus serveis._NEWLINE_El 4 de novembre del 2009 va apar\xc3\xa8ixer la primera versi\xc3\xb3 de Twitter en espanyol. El 8 d'octubre del mateix any, microblogging va publicar una aplicaci\xc3\xb3 per tal de traduir-lo al castell\xc3\xa0, franc\xc3\xa8s, itali\xc3\xa0 i alemany. La versi\xc3\xb3 espanyola, per\xc3\xb2, va ser la primera a aconseguir-se.\n_START_SECTION_\nEmpresa i accionistes\n_START_PARAGRAPH_\nJack Dorsey, Evan Williams i Biz Stone van cofundar l'empresa el Juliol del 2006. Actualment han superat la xifra de 35 milions de d\xc3\xb2lars guanyats entre els tres inversors, procedents majorit\xc3\xa0riament d'empreses amb capital de risc. La nova injecci\xc3\xb3 de capital es suma als 5 milions de d\xc3\xb2lars que va aconseguir el 2006, aix\xc3\xad com els 15 milions al Juliol del 2007 amb els quals feia arribar fins als 55 milions de d\xc3\xb2lars el fons rebuts des de la fundaci\xc3\xb3 de la companyia.\n_START_SECTION_\nTwitter en l'actualitat\n_START_PARAGRAPH_\nTwitter s'ha convertit en una eina de comunicaci\xc3\xb3 a nivell mundial; \xc3\xa9s un servei r\xc3\xa0pid, directe i en temps real. Ja jugat un paper important per tal de difondre informaci\xc3\xb3 i en la comunicaci\xc3\xb3 d'esdeveniments mundialment coneguts (com ara el Terratr\xc3\xa8mol a Xile, el d'Hait\xc3\xad, les Eleccions d'Ir\xc3\xa1n, etc.)._NEWLINE_Actualment \xc3\xa9s una companyia valorada en mil 440 milions de d\xc3\xb2lars._NEWLINE_Jack Dorsey assegura que no es tracta d'una xarxa social: \xe2\x80\x9cTwitter no \xc3\xa9s una xarxa social, \xc3\xa9s m\xc3\xa9s com un servei; pot ser una xarxa comunicacional que s'allotja a xarxes socials. Personalment, ho veig com una nova forma de comunicaci\xc3\xb3, una evoluci\xc3\xb3 del tel\xc3\xa8fon, el tel\xc3\xa8graf, la carta, etc. \xc3\x89s un comportament hum\xc3\xa0 que justament ara estem comen\xc3\xa7ant a entendre\xe2\x80\x9d._NEWLINE_L'Agost del 2010, Twitter va obtenir un tr\xc3\xa0nsit de 96 milions d'usuaris \xc3\xbanics, superant als 95 milions de la xarxa social MySpace, convertint-se aix\xc3\xad en la tercera xarxa social m\xc3\xa9s important d'Internet segons dades de ComScore Inc. Twitter va incrementar en un 76% el tr\xc3\xa0nsit que va obtenir un any enrere, mentre que MySpace va decaure un 17%."